གང་བྱུང་མེད་པར་ལག་ཏུ་ལྷུང་ཡོང་བའི་ཆ་འཕྲིན་སྤྱོད་ཆས་ཅིག་ང་ཚོས་ཆེས་འཛེམ་དོགས་བྱེད་དགོས་སའི་མིང་ལ་སྐད་འཕྲིན་ཟེར་བའི་དྲྭ་རྒྱ་འདི་ལོ་གཉིས་ཀྱི་སྔོན་ཙམ་ནས་བོད་སྤྱི་ཚོགས་སུ་དར་བ་ནས་བཟུང་བོད་བྱིངས་ཅི་ཡིན་འདི་ཡིན་མེད་པར་འུར་ཟིང་ཅན་དང་ཅལ་འདྲོགས་ཅན།ཡང་ན་ཁ་རྩོད་རིང་ལུགས་པ་དང་བསྙོན་འཛུགས་རིང་ལུགས་པ་གཞི་མེད་སྐུར་འདེབས་རིང་ལུགས་པ་མང་བོ་ཆར་རྗེས་ཀྱི་ཤ་མོ་ནང་བཞིན་གློ་བུར་དུ་ས་ནས་སྐྱེས་ཤིང་བྲག་ནས་འབུར་གྱིན་པ་འདིས་འགྲོ་བ་བོད་ཀྱི་སྤྱི་ཚོགས་ལ་སྨྲ་མི་ཤེས་པའི་ཆག་སྒོ་འཇིགས་ཡེར་བ་ཏག་ཏག་སྤྲོད་རྒྱུར་ཐེ་མི་ཚོམ།དེ་ནི་མ་འོངས་འབྱུང་འགྱུར་ཞིག་མ་ཡིན་པར་ད་ལྟ་བའི་དུས་ཀྱི་ང་ཚོའི་མཐའ་དབུས་ཡོངས་རྫོགས་ན་མངོན་ལྐོག་གཉིས་ན་ཡོད་པས་ཆུང་བྱིས་པ་ལོ་བརྒྱད་ནས་ཆེ་རྒན་རྒོན་དྲུག་ཅུའི་བར་དུ་ཡོངས་ཁྱབ་རང་བཞིན་གྱིས་སྤྱོད་ཀྱིན་པར་བསམ་ན་དུས་ཚོད་དང་མི་ཚེ་དམིགས་འདུན་བྱ་ལས་ཡོངས་རྫོགས་ལ་མཐའ་མའི་རྫོགས་ཚིག་འགོད་ཀྱི་ཡོད་པ་དེ་གཞི་ནས་ཚོར་ཤེས་ལས་རྙེད་ཐུབ་ཀྱིན་མེད་དོ།།